**LĪGUMS Nr. SKUS \_\_/23**

Rīgā *Parakstīšanas datums ir pēdējā pievienotā droša elektroniskā paraksta*

*un tā laika zīmoga datums*

**VSIA “****Paula Stradiņa klīniskā universitātes slimnīca”**,reģistrācijas Nr. 40003457109, kuru, pamatojoties uz statūtiem un 10.12.2020. valdes lēmumu “Par pilnvarojumu (paraksttiesību) piešķiršanu” (10.12.2020. valdes sēdes protokols Nr. 57 p. 8) pārstāv valdes locekle Ilze Kreicberga, (turpmāk - Pasūtītājs) no vienas puses un

**SIA “\_\_\_\_\_\_”**, reģistrācijas Nr. \_\_\_\_\_, tās \_\_\_\_\_\_\_\_\_\_ personā, kas rīkojas uz statūti pamata, (turpmāk – Izpildītājs), no otras puses,

turpmāk abi kopā saukti – Puses, pamatojoties uz iepirkuma “Nekustamā īpašuma, civiltiesiskā apdrošināšana”, identifikācijas Nr. PSKUS 2023/55, (turpmāk – Iepirkums) rezultātiem, noslēdz šādu līgumu (turpmāk – Līgums):

1. **LĪGUMĀ LIETOTIE TERMINI**
	1. **Apdrošinājuma summa** – apdrošināšanas līgumā noteikta naudas summa, par kuru ir apdrošinātas mantiskas vērtības vai intereses pret zaudējumiem un bojājumiem.
	2. **Apdrošināšanas atlīdzība** – apdrošinājuma summa, tās daļa vai cita par apdrošināšanas gadījumu izmaksājamā summa.
	3. **Apdrošināšanas gadījums** – ar apdrošināto risku cēloņsakarīgi saistīts notikums, kuram iestājoties paredzēta apdrošināšanas atlīdzība.
	4. **Apdrošināšanas polise** – dokuments, kas apliecina apdrošināšanas līguma noslēgšanu un ietver apdrošināšanas līguma noteikumus, grozījumus un papildinājumus, par kuriem apdrošinātājs un apdrošināšanas ņēmējs ir vienojušies apdrošināšanas līguma darbības laikā, turpmāk tekstā – “Polise”. Par visu Apdrošinājuma ņēmēja nekustamā īpašuma apdrošināšanu tiek izsniegta viena polise.
	5. **Apdrošināšanas prēmija** – apdrošināšanas polisē noteiktais maksājums par apdrošināšanu, turpmāk tekstā – “Prēmija”.
	6. **Pašrisks** – zaudējumu daļa naudas izteiksmē, kuru, iestājoties apdrošināšanas gadījumam, saskaņā ar šo Līgumu, Apdrošinātājs neatlīdzina.
	7. **Apakšlimits (pirmā zaudējuma apdrošināšanas limits)** – apdrošināšanas summas limits, kuru Apdrošinātājs atlīdzina Apdrošinājuma ņēmējam, iestājoties apdrošināšanas gadījumam nekustamā īpašuma apdrošināšanā, neieskaitot zemapdrošināšanu.
	8. **Apdrošinātais risks** – Atklātā konkursa “Nekustamā īpašuma, civiltiesiskā apdrošināšana” (iepirkuma ID Nr. PSKUS 2023/55) Pielikumā A1 noteiktās prasības
	9. **Apdrošināšanas objekts** – SIA “Paula Stradiņa klīniskā universitātes slimnīca” nekustamo īpašumu (īpašuma) (Līguma pielikums Nr. 4, Nr. 5) apdrošināšana saskaņā ar Tehnisko piedāvājumu (Līguma pielikums Nr.1) pret zaudējumiem un bojājumiem (mantiskas vērtības un intereses).
2. **LĪGUMA PRIEKŠMETS**
	1. Apdrošinātājs apņemas veikt Apdrošinājuma ņēmēja apsaimniekošanā esošo nekustamo īpašumu apdrošināšanu (turpmāk – Apdrošināšana), saskaņā ar Apdrošinātāja iesniegto piedāvājumu Iepirkumā (turpmāk – Piedāvājums), Līgumu un tā pielikumu nosacījumiem, kā arī Latvijas Republikas spēkā esošajiem normatīvajiem aktiem, savukārt, Apdrošinājuma ņēmējs apņemas veikt apsaimniekošanā esošo nekustamo īpašumu apdrošināšanu pie Apdrošinātāja, kā arī samaksāt Apdrošināšanas prēmiju.
	2. Par Līgumā minēto Apdrošināšanu Apdrošinātājs izsniedz Apdrošinājuma ņēmējam apdrošināšanas polisi.
	3. Apdrošināšanas polises noteikumi un apdrošināšanas noteikumi nedrīkst būt pretrunā Iepirkuma dokumentācijas un Līguma noteikumiem, kā arī nedrīkst radīt papildus izdevumus Apdrošinājuma ņēmējam vai citādi būtiski pasliktināt Apdrošinājuma ņēmēja stāvokli. Ja tiek konstatētas pretrunas starp Polises noteikumiem un Pasūtītāja Tehniskās specifikācijas prasībām, par prioritārām jāuzskata Pasūtītāja Tehniskās specifikācijas prasības un Līguma noteikumi.
3. **LĪGUMA SUMMA UN NORĒĶINU KĀRTĪBA**
	1. Līguma kopējā summa (apdrošināšanas prēmiju kopsumma) ir \_\_\_\_\_\_\_\_\_\_\_\_\_ ***euro*** (\_\_\_\_\_\_\_\_\_\_\_\_\_ *euro* un \_\_\_ centi). Saskaņā ar Pievienotās vērtības nodokļa likuma 52. panta pirmās daļas 20. punktu apdrošināšanas pakalpojumus neapliek ar pievienotās vērtības nodokli.
	2. Līguma 3.1. punktā norādītajā Līguma kopējā summā ietilpst visas ar Līguma pielikumā Nr. 1 *“Tehniskā specifikācija”* noteikto prasību izpildi saistītās izmaksas, tajā skaitā visi nodokļi (izņemot PVN) un nodevas, kā arī jebkuras citas izmaksas, kuras rodas vai var rasties Apdrošinātājam Līgumu izpildē.
	3. Apdrošinājuma ņēmējs Polises apdrošināšanas prēmiju maksās 8 (astoņos) maksājumos 1 reizi ceturksnī līdz attiecīgajā apdrošināšanas polisē un izsniegtajā rēķinā norādītajiem datumiem. Rēķinā norādītais apmaksas datums nedrīkst būt mazāks par 30 (trīsdesmit) dienām no rēķina saņemšanas dienas. Rēķins tiek nosūtīts uz e-pasta adresi: rekini@stradini.lv;
	4. Apdrošināšanas prēmijas samaksu Apdrošinājuma ņēmējs veic, pārskaitot to uz Līgumā norādīto Apdrošinātāja bankas kontu.
	5. Maksājumi, kas tiek veikti Līguma ietvaros, ir veicami *euro* valūtā.
4. **APDROŠINĀŠANAS LĪGUMA NOSACĪJUMI**
	1. Apdrošinātājs veic Apdrošināšanu saskaņā ar Apdrošinātāja Tehnisko piedāvājumu (Līguma pielikums Nr.1), nekustamo īpašumu (īpašuma) apdrošināšanas noteikumiem (Līguma pielikums Nr. 5), un apdrošināšanas polisi Nr.\_\_\_\_\_\_\_\_\_\_\_\_\_\_\_\_\_\_ (Līguma pielikums Nr. 6) par apdrošināšanas periodu no 2023.gada \_\_\_.\_\_\_ līdz 202\_\_.gada \_\_. \_\_\_\_\_\_.
	2. Apdrošinātāja nekustamo īpašumu Apdrošināšanas noteikumi un apdrošināšanas polise ir Līguma neatņemamas sastāvdaļas.
	3. Līguma 4.2. punktā norādītie dokumenti ir piemērojami, ciktāl Līgumā nav noteikts citādi un tie nav pretrunā ar šo Līgumu, kā arī Iepirkuma prasībām.
	4. Apdrošināšanas piedāvājums tiek sniegts par nemainīgu cenu un nosacījumiem uz visu Līguma periodu.
	5. Līgums stājas spēkā Pušu abpusējas parakstīšanas dienā un ir noslēgts uz 24 (divdesmit četriem) mēnešiem, t.i. no 2023.gada \_\_.\_\_\_\_\_ līdz 202\_.gada \_\_\_. \_\_\_\_\_.
	6. Apdrošināšanas nosacījumi atbilst Latvijas Republikas spēkā esošo normatīvo aktu prasībām un Apdrošinātāja iesniegtajam Piedāvājumam, kas ir neatņemama Līguma sastāvdaļa.
	7. Apdrošināšana ir spēkā atbilstoši apdrošināšanas polisē norādītajam – visā Latvijas Republikas teritorijā.
5. **PUŠU PIENĀKUMI UN TIESĪBAS**
	1. Apdrošinātājs apņemas veikt SIA “Paula Stradiņa klīniskā universitātes slimnīca” nekustamo īpašumu apdrošināšanu saskaņā ar šī Līguma noteikumiem, iesniegto Piedāvājumu, Latvijas Republikas tiesību normatīvajiem aktiem, Līguma cenu (prēmiju) un izsniegt Apdrošinājuma ņēmējam apdrošināšanas polisi.
	2. Apdrošinātājs apliecina, ka tam ir izsniegta un ir spēkā esoša Finanšu un kapitāla tirgus komisijas licence apdrošināšanas darbības veikšanai.
	3. Apdrošinātājs garantē, ka Pakalpojums tiks sniegts nevainojamā kvalitātē, ievērojot labas komercprakses principus un Līguma noteikumus, kā arī saskaņā ar normatīvajiem aktiem.
	4. Apdrošinājuma ņēmējs apņemas veikt apdrošināšanas prēmijas maksājumus apdrošināšanas polisē noteiktajos termiņos un apmērā saskaņā ar Apdrošinātāja iesniegtajiem rēķiniem un Līguma noteikumiem.
	5. Apdrošinājuma ņēmējam pēc Apdrošinātāja rakstveida pieprasījuma jāsniedz visi viņa rīcībā esošie dokumenti, kas pamato apdrošināšanas gadījuma iestāšanās faktu un radušos zaudējumu apmēru.
	6. Visi iesniegumi un paziņojumi, kas paredzēti šajā Līgumā, Pusēm jāveic rakstiskā formā un jāpiegādā personīgi vai jānosūta pa pastu, vai elektroniski.
	7. Apdrošinātājs ir atbildīgs par Apdrošinājuma ņēmēja zaudējumiem, kas radušies Apdrošinājuma ņēmējam sakarā ar Apdrošinātāja saistību neizpildīšanu, izpildes termiņa nokavējumu vai izpildi neatbilstoši Līguma noteikumiem, Piedāvājumam vai spēkā esošajiem tiesību aktiem.
	8. Puses apliecina, ka tām ir attiecīgās pilnvaras, lai slēgtu Līgumu un uzņemtos tajā noteiktās tiesības un pienākumus, kā arī iespējas veikt Līgumā noteikto pienākumu izpildi.
	9. Puses apliecina un garantē, ka neveiks koruptīvas darbības un ievēros visus piemērojamos normatīvos aktus un vadlīnijas, kas regulē korupcijas un interešu konfliktu novēršanu. Izpildītājs apliecina, ka ir iepazinies ar informāciju par VSIA “Paula Stradiņa klīniskā universitātes slimnīca” politiku attiecībā uz korupcijas un interešu konflikta novēršanu mājaslapā www.stradini.lv (sadaļā: sadarbības partneriem), tai skaitā ar noteiktajiem pamatprincipiem, kas ir jāievēro sadarbības partneriem, atbilst tiem un apņemas tos ievērot, kā arī nodrošināt, ka tos ievēro tā darbinieki, pārstāvji.
6. **IZMAIŅU VEIKŠANA APDROŠINĀŠANAS LĪGUMĀ**
	1. Apdrošinājuma ņēmējam, ievērojot Publisko iepirkumu likuma prasības, ir tiesības veikt izmaiņas Apdrošināšanas līgumā jebkurā brīdī Līguma darbības laikā. Veicot nepieciešamās izmaiņas, Apdrošinājuma ņēmējs sniedz Apdrošinātājam informāciju un norāda tehnisko informāciju atbilstoši informācijas iesniegšanas principiem, kādi tika piemēroti Iepirkuma procedūrā.
	2. Gadījumā, ja jau noslēgtajā Apdrošināšanas līgumā pēc Apdrošinājuma ņēmēja pieprasījuma tiek veiktas izmaiņas, kas paredz papildus apdrošināšanas prēmijas samaksu, apdrošināšanas prēmijas maksājumu Apdrošinājuma ņēmējs veic atbilstoši Apdrošinātāja sagatavotajā rēķinā norādītajam, ievērojot, ka samaksas termiņš nedrīkst būt mazāks kā 30 (trīsdesmit) dienas.
	3. Apdrošināšanas līguma izbeigšanas gadījumā Apdrošināšanas līguma neizmantotā Apdrošināšanas prēmijas daļa tiek aprēķināta, balstoties tikai un vienīgi uz dienu skaitu līdz konkrētā Apdrošināšanas līguma termiņa beigām. Neizmantotās apdrošināšanas prēmijas daļa nevar tikt samazināta un no tās nevar tikt atskaitīti administratīvie izdevumi vai cita veida ieturējumi (izņēmums ir situācijas, kad uz pārtraucamā Apdrošināšanas līguma pamata ir veikta apdrošināšanas atlīdzības izmaksa), un tā tiek atgriezta Apdrošinājuma ņēmējam.
7. **LĪGUMA IZBEIGŠANA**
	1. Līgumu var grozīt, papildināt un izbeigt pirms termiņa, Pusēm vienojoties.
	2. Jebkura no Pusēm ir tiesīga vienpusēji atkāpties no Līguma, 45 (četrdesmit piecas) dienas iepriekš rakstveidā par to brīdinot otru Pusi, taču tas neietekmē uz Līguma pamata noslēgtā Apdrošināšanas līguma spēkā esamību.
	3. Līguma izbeigšana neatbrīvo Puses no pienācīgas jau noslēgtā Apdrošināšanas līguma saistību izpildes.
8. **NEPĀRVARAMA VARA**
	1. Par nepārvaramas varas apstākļiem tiek uzskatīti tādi apstākļi un notikumi kā dabas katastrofas un ūdens plūdi, zemestrīce un citas stihiskās nelaimes, kā arī karš, streiki, nemieri, valsts iekšējie apvērsumi, jauni normatīvi akti vai valsts vai pašvaldību iestāžu lēmumi, kas kavē vai traucē Līguma saistību izpildi (turpmāk – Nepārvaramas varas apstākļi).
	2. Ja kādai no Pusēm tās saistību pilnīga vai daļēja izpildīšana ir kļuvusi neiespējama Nepārvaramas varas apstākļu dēļ, attiecīgo saistību izpildes termiņš tiek apturēts uz laiku, kamēr turpinās šie apstākļi.
	3. Pusei, kura saistību izpildi pilnībā vai daļēji ierobežo iestājušies Nepārvaramas varas apstākļi, nekavējoties, bet ne vēlāk kā trīs darba dienu laikā, kad kļūst iespējams, pēc šo apstākļu iestāšanās rakstiski jāinformē otra Puse par šādu apstākļu iestāšanos vai izbeigšanos.
	4. Par zaudējumiem un kavējumiem, kas radušies Nepārvaramas varas apstākļu dēļ, neviena no Pusēm atbildību nenes.
9. **DOMSTARPĪBAS**
	1. Visas domstarpības, kas Pusēm radušās Līguma ietvaros un izpratnē, tās apņemas risināt sarunu ceļā.
	2. Ja 30 (trīsdesmit) dienu laikā domstarpības nav iespējams atrisināt sarunu ceļā, tās tiks risinātas saskaņā ar Latvijas Republikā spēkā esošajiem normatīvajiem aktiem attiecīgajā tiesu iestādē.
	3. Visos jautājumos, kas nav paredzēti Līgumā, Puses pamatojas uz Latvijas Republikas spēkā esošajiem normatīvajiem aktiem.
10. **KONFIDENCIALITĀTE**
	1. Puses Līguma noteikumus atzīst par konfidenciāliem un neizpaužamiem trešajām personām (izņemot Latvijas Republikas spēkā esošajos normatīvajos aktos paredzētos gadījumos) bez jebkādiem termiņa un vietas ierobežojumiem.
11. **CITI NOTEIKUMI**
	1. Līguma nodaļu virsraksti izmantoti teksta labākai lasāmībai un nevar tikt izmantoti Līguma satura tulkošanai vai skaidrošanai.
	2. Līguma izpildes darba valoda ir latviešu valoda.
	3. Puses Līgumu ir izlasījušas, saprot un piekrīt tā noteikumiem, apliecinot to ar saviem parakstiem.
	4. Ja kāds no Līguma noteikumiem zaudē spēku, tas neietekmē pārējos Līguma noteikumus.
	5. Jebkuras izmaiņas Līguma noteikumos stājas spēkā tikai tad, kad tās ir noformētas rakstveidā un tās parakstījušas abas Puses.
	6. Visi paziņojumi izdarāmi rakstveidā un sarakste starp Pusēm tiek nosūtīta uz šādām adresēm:
		1. Apdrošinājuma ņēmēja adrese – Pilsoņu iela 13, Rīga, LV-1002;
		2. Apdrošinātāja adrese – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	7. Gadījumos, kad Līgums nosaka informācijas apmaiņu, izmantojot elektroniskos saziņas līdzekļus, Apdrošinātājam adresētās elektroniskā pasta vēstules vienlaicīgi ir nosūtāmas uz divām elektroniskā pasta adresēm (\_\_\_\_\_\_\_\_\_\_\_\_\_\_\_\_; \_\_\_\_\_\_\_\_\_\_\_\_\_\_\_\_), savukārt Apdrošinājuma ņēmējam adresētās elektroniskā pasta vēstules ir nosūtāmas uz šādu elektroniskā pasta adresi – \_\_\_\_\_\_\_\_\_\_\_\_\_\_\_.
	8. Līgums sagatavots un parakstīts uz piecām lapām divos eksemplāros – viens Apdrošinājuma ņēmējam, viens – Apdrošinātājam. Katram Līguma eksemplāram ir pievienoti šādi pielikumi, kas ir Līguma neatņemamas sastāvdaļas:
		1. **1. pielikums** *“Apdrošinātāja iesniegtais Tehniskais piedāvājums”*;
		2. **2. pielikums** *“Apdrošinātāja iesniegtais Finanšu piedāvājums”*;
		3. **3. pielikums** *“Apdrošināmā Nekustamā īpašuma saraksts”*;
		4. **4. pielikums** *“Apdrošinātāja nekustamo īpašumu apdrošināšanas noteikumiem”*;
		5. **5.pielikums** *“Apdrošināšanas polise”*.
	9. Gadījumos, ja rodas pretrunas starp Apdrošinātāja apdrošināšanas noteikumiem, vai Apdrošinātāja Iepirkumā ietvaros iesniegto tehnisko vai finanšu piedāvājumu, par prioritāru tiek uzskatīta Apdrošinātāja Iepirkumā ietvaros iesniegtajos tehniskajā vai finanšu piedāvājumā minētā informācija.

**11. Pušu rekvizīti un paraksti**

|  |  |
| --- | --- |
| **VSIA „Paula Stradiņa klīniskā universitātes slimnīca”** | **SIA “\_\_\_\_\_”** |
| Reģ. Nr.: 40003457109Juridiskā adrese: Pilsoņu iela 13, Rīga, LV-1002, LatvijaBanka: Swedbank AS Kods: HABALV22 Konta Nr.: LV74HABA0551027673367  | Reģ. Nr. Adrese: Banka: Kods: Konta Nr.  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |